
                                              Nr.4c-3/221/2012
P.L.x 404/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 404/2012 din 1 octombrie 2012.


În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

     Nr.4c-3/221/2012
P.L.x 404/2012
R A P O R T

asupra propunerii legislative pentru completarea Ordonanţei Guvernului

nr.15/2002 privind aplicarea tarifului de utilizare şi a tarifului

de trecere pe reţeaua de drumuri naţionale din România 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată în fond, cu dezbaterea propunerii legislative pentru completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 404/2012 din 1 octombrie 2012 şi înregistrată la comisie sub nr.23/221/2012 din 2 octombrie 2012.

Conform dispoziţiilor art.75 alin.(1) din Constituţia României, republicată, şi ale art.92 alin.(1) din regulamentul Camerei Deputaţilor, republicat, Camera Deputaţilor este Cameră decizională.

Propunerea legislativă a fost respinsă de Senat în şedinţa din 25 septembrie 2012.

Propunerea legislativă a fost avizată negativ de Consiliul Legislativ, cu adresa nr.526 din 3 iulie 2012.

Propunerea legislativă are ca obiect de reglementare completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, în sensul instituirii obligaţiei comunicării procesului-verbal de constatare a contravenţiei prevăzute la art.8 alin.(1) în termen de 30 de zile de la data constatării contravenţiei, sub sancţiunea nulităţii absolute a respectivului proces-verbal. Aceeaşi soluţie legislativă este prevăzută şi în ceea ce priveşte procesul-verbal de constatare a contravenţiei încheiat în lipsa contravenientului, în condiţiile art.9 alin.(3).



Membrii Comisiei pentru industrii şi servicii au examinat propunerea legislativă în şedinţa din 18 septembrie 2013.



La lucrările comisiei au fost prezenţi 28 deputaţi din totalul de 32 de membri ai comisiei.
În urma dezbaterilor, membrii comisiei au hotărât, în unanimitate, respingerea propunerii legislative pentru completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România.

Prin obiectul de reglementare şi conţinutul său, propunerea legislativă face parte din categoria legilor ordinare.
PREŞEDINTE,                                      SECRETAR,

                             Iulian Iancu                                      Bogdan Ţîmpău
Consilier parlamentar, Ioan Bivolaru
Consultant parlamentar, Monica Tudor

